钦定古今图书集成/明伦汇编/氏族典/第025卷 > 冯琦
## 钦定古今图书集成/明伦汇编/氏族典/第025卷 > 冯琦

按《明外史冯琦传》：“琦字用韫，临胊人。幼颖敏绝人。年
十九，举万历五年进士。改庶吉士，授编修。预修《会典》
成，进侍讲，充日讲官。历庶子，进少詹事，掌翰林院事。
迁礼部右侍郎，改吏部。莅政勤敏，力抑营竞。寻转左
侍郎，拜礼部尚书。琦明习典故，学有根柢，数陈谠论，
中外想望丰采，帝亦深眷倚。内阁缺人，帝已简用朱”
国祚及琦，而沈一贯密揭言“二人年未及艾，盍少需
之，先用老成者。”乃改命沈鲤。朱赓琦素善病，至是笃，
十六疏乞休，不允。卒于官，年仅四十六。赠太子少保。
天启初，谥《文敏》。